**ESTATUTS**

***Article 1. Denominació***

La denominació d’aquesta COOPERATIVA és Bisauratoys.

***Article 2. Domicili***

La cooperativa té el seu domicili al Carrer Mestre Quer, número 11 de Sant Quirze de Besora, C.P 08580

***Article 3. Objecte social***

L’objecte social de la cooperativa és fabricar objectes i joguines reutilitzant materials, per tal de ser respectuosos amb el medi ambient i després vendre’ls al mercat del poble i al mercat de cooperatives que se celebrarà a Barcelona.

***Article 4. Durada***

La durada de la cooperativa s’estableix fins al mes de juny de 2015.

***Article 5. Àmbit Territorial***

La cooperativa realitza la seva acció a Sant Quirze de Besora, comarca d’Osona i província de Barcelona (Catalunya).

***Article 6. Règim de responsabilitat dels socis pels deutes socials***

En cas que la cooperativa tingui pèrdues econòmiques, els socis demanaran un préstec al banc que se’ns comuniqui des del Consorci de la Vall del Ges, Orís i Bisaura.

***Article 7. Diferents classes de socis***

A la cooperativa tots els socis treballaran a la producció dels productes i han de ser responsables del seu departament.

***Article 8. Requisits per a l’admissió i la baixa dels socis***

Per ser un dels socis de la cooperativa cal ser alumne de l’escola Segimon Comas i cursar 5è . De la mateixa manera es deixarà de ser soci si algú marxa de l’escola.

***Article 9. Drets i obligacions dels socis***

Tots els socis són iguals encara que tinguin responsabilitats diferents.

Els beneficis s’han de repartir entre tots els socis d’una manera equitativa.

***Article 10. Normes de disciplina social, la tipificació de les faltes i les sancions***

Els socis que haurien de ser sancionats són:

* qui no sigui responsable amb la feina,
* qui no escolti ni participi,
* qui sigui mal educat,
* qui no s’ esforci,
* qui no s’ho prengui amb seriositat,
* qui no aporti el capital inicial i
* qui perdi el rebut que va donar el tresorer al posar el capital inicial.

El soci que no porti el capital inicial en la primera setmana següent a la data indicada serà avisat i els haurà de portar el més aviat possible.

Qui perdi el rebut que va donar el tresorer al posar el capital inicial, se li tornaran la meitat dels diners. La resta es faran servir per l’activitat final.

El soci que no compleixi la resta de normes, se l’avisarà una vegada i si no ho soluciona, es quedarà a l’hora del patí a fer feina extra per a la cooperativa.

***Article 11. Capital social mínim de la cooperativa i l’aportació inicial mínima de cada soci***

El capital social mínim és de 3.00 € per soci. Així, tindrem un total de 66 euros entre tots els socis.

***Article 12. Regulació del dret de reemborsament de les aportacions socials***

Si algun alumne marxa de l’escola abans del mes de juny, deixarà de ser soci de la cooperativa i recuperarà el capital inicial.

Si algun alumne s’incorpora a l’escola abans del mes de juny, passarà a ser soci de la cooperativa. Haurà de posar el mateix capital social que la resta de socis va posar al principi.

***Article 13.Criteris d’aplicació dels resultats socials, amb determinació dels percentatges dels excedents***

Amb el beneficis obtinguts:

* Tornar el préstec al banc (si finalment l’hem demanat).
* Donar un 10% dels beneficis a la ONG o entitat triada.
* Retornar als socis el capital inicial.
* Fer una activitat conjunta.

Si no hem tingut prou beneficis ho retallarem del capital inicial de cada soci.

***Article 14. Assemblea de socis, la seva convocatòria i el règim d’adopció d’acords***

Els socis es reuniran en assemblea quan:

* Hi hagi algun problema en algun departament o en general.
* Per parlar de possibles sancions.
* Per comunicar decisions d’un departament a la resta de socis.
* Per prendre alguna decisió.

Els acords que es prenguin en cada assemblea quedaran recollits en una acta.

***Article 15.L’equip directiu i els departaments***

L’equip directiu està format per un president (Miquel Puig),una vicepresidenta (Aina Vilardell),secretari/a (Maria Torroella i Pol Mañosa) i dos tresorers/res (Mar Córdoba i Gil Benet).

Cada persona pertany a un departament diferent.

Els departaments són: publicitat (Berta Camprubí, Anna Carbonés, Abril Morata, Laia Bragulat, Pau Orra, Natàlia Martinez, ), creativitat (David Vilanova, Yeray Serrano, Sara Subirana, Adrià Solà, Marc García, Arnau Valero,), comptabilitat (Marc Bertrans, Sounounu Kande, Vesi Dimitrov, Laura Viñas).

***Article 16. Dissolució de la cooperativa.***

La cooperativa es dissoldrà després de la venda de l’últim mercat un cop hàgim repartit els beneficis entre els cooperativistes, hàgim fet un balanç de la cooperativa en general, hàgim donat a la ONG o entitat el seu percentatge i hàgim fet l’activitat de grup.

Accepto aquests estatuts i signo perquè quedi constància:

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |